Nafarroako Parlamentuak, 2019ko martxoaren 14an egindako Osoko Bilkuran, honako erabaki hau onetsi zuen: “Erabakia. Horren bidez, Nafarroako Gobernua premiatzen da onar dezan zaintzaren eta laguntza pertsonalaren afera inbertsio bat eta ekonomiaren nahiz gizartearen aldetik lehenetsi beharreko sektore bat dela”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“Nafarroako Parlamentuak Nafarroako Gobernua premiatzen du honako hauek egin ditzan:

1. Onar dezan zaintzaren eta laguntza pertsonalaren afera inbertsio bat eta ekonomiaren nahiz gizartearen aldetik lehenetsi beharreko sektore bat dela, genero-justiziakoa izateaz gain.

2. Lan-bizitza eta familia bateragarri egiteko tokiko itunak babestu eta bultza ditzan, bai eta udaletan pertsona-, familia-, lan- nahiz gizarte-bizitzako ardurakidetza jorratzen duten gainontzeko akordioak ere.

3. Zaintza-lanei buruzko itun instituzional bat egin dezan, Nafarroako Gobernuko departamentu guztiek pertsonen zaintza eta beharrak beren politika, plan, programa eta jarduketa guztien muinean kokatzeko konpromisoa jasotzeko (programa-akordioaren 2.5 Berdintasuna ataleko 23. neurria)”.

Iruñean, 2019ko martxoaren 15ean

Lehendakaria: Ainhoa Aznárez Igarza